[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000004", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000005", "text": "Au\u0306stralio: aljug\u0302o de la Nobel-premio pri paco al ICAN estas granda surprizo"}, {"text_idx": "#000009", "text": "La norvega Nobel-komitato elektis ICAN \u201cpro g\u0302ia laboro por altiri atenton al la katastrofaj malhumanecaj konsekvencoj de ajna uzo de nukleaj armiloj kaj pro g\u0302iaj pioniraj klopodoj por efektivigi lau\u0306traktatan malpermeson de tiaj armiloj.\u201d"}, {"text_idx": "#000013", "text": "Gratulon al ICAN! C\u0302io komencig\u0302is en Melburno! \u201cLa Nobel-premio pri paco estasaljug\u0302ita al grupo oponanta nuklearmilojn\u201d."}, {"text_idx": "#000018", "text": "La reta au\u0306stralia j\u0302urnalo La Nova Tagj\u0302urnalo [The New Daily] rapide klarigis la rolon de la kontrau\u0306nuklea kampanjo de ICAN en la adopto de la UN-Traktato pri Malpermeso de Nukleaj Armiloj en julio c\u0302i-jare:"}, {"text_idx": "#000021", "text": "Kiel la melburna kontrau\u0306nuklea kampanjo ICAN gajnis la Nobel-premion pri paco:"}, {"text_idx": "#000023", "text": "ICAN kampanjis senlace por traktato, precipe c\u0302e la Malferma Laborgrupo de UN en G\u0302enevo post g\u0302ia fondig\u0302o en 2015."}, {"text_idx": "#000024", "text": "Sed kelkaj konsideras la premiig\u0302on de ICAN nur simbola:"}, {"text_idx": "#000025", "text": "They threw alot of expensive parties, and people with no power to do anything signed some papers .... and not a single nuke was \u201cabolished\u201d"}, {"text_idx": "#000027", "text": "Ili okazigis multe da multekostaj festenoj, kaj homoj kun nenia povo fari ion ajn subskribis kelkajn paperojn... kaj ec\u0302 ne unu nuklearmilo estis \u201cabolita.\u201d"}, {"text_idx": "#000028", "text": "Kvankam 122 s\u0302tatoj voc\u0302donis por la traktato, neniu el la nuklearmitaj s\u0302tatoj estis inter ili. La au\u0306stralia registaro ne subskribos la traktaton malgrau\u0306 la premo fari tion. Paul Barratt, iama plej altranga au\u0306stralia publika funkciulo, pepis:"}, {"text_idx": "#000031", "text": "Au\u0306stralidevena grupo gajnis la Nobel-premion pri paco. Gratulon al ICAN, grandan bedau\u0306ron al la au\u0306stralia registaro."}, {"text_idx": "#000033", "text": "The work of @nuclearban has come along way in ten years, but Australia still refuses to sign test ban treaty. Our #Shame #Auspol "}, {"text_idx": "#000035", "text": "La laboro de ICAN multe progresis dum dek jaroj, sed Au\u0306stralio ankorau\u0306 rifuzas subskribi la traktaton pri malpermeso de nukleaj testoj. Tio estas nia honto pri la au\u0306stralia politiko. [La fakto estas, ke Au\u0306stralio subskribis traktaton pri malpermeso de nukleaj testoj, sed ne la Traktaton pri Malpermeso de Nukleaj Armiloj.]"}, {"text_idx": "#000036", "text": "Au\u0306straliaj delegitoj c\u0302e la intertraktado de malarmado estis akuzitaj, ke ili estas \u201cruzuloj.\u201d Unua Hundo sur la Luno [First Dog on the Moon], bildstriisto de la reta j\u0302urnalo Guardian Au\u0306stralio [Guardian Australia], alprenis c\u0302i tiun ideon post la anonco de la Nobel-premio:"}, {"text_idx": "#000038", "text": "Kelkaj au\u0306stralianoj ec\u0302 postulis \u2018kontrolon de la realo':"}, {"text_idx": "#000041", "text": "Kion ili faris ekzakte? Nord-Koreio havas kaj baldau\u0306 Irano havos nukleajn armilojn. ICAN jam malsukcesis sendube! C\u0302u ni povas repreni la Nobel-premion de Obama, kiam Irano komencos nukleajn testojn?"}, {"text_idx": "#000042", "text": "Daniel Andrews, la c\u0302efministro de la subs\u0302tato Viktorio, kies c\u0302efurbo estas Melburno, uzis Fejsbukon por disvastigi la atingon de ICAN:"}, {"text_idx": "#000043", "text": "An incredible thing happened to a Victorian-founded organisation on the weekend. It won the Nobel Peace Prize \u2013 and it hasn't got nearly enough the attention it deserves. Please fix that. Tag and share. Let everyone know what we're capable of in this daring, progressive little state at the bottom of the world."}, {"text_idx": "#000044", "text": "Nekredebla afero okazis al la bazig\u0302inta en Viktorio organizaj\u0302o c\u0302i-semajnfine. G\u0302i gajnis la Nobel-premion pri paco \u2014 kaj g\u0302i apenau\u0306 sufic\u0302e akiris la atenton, kiun g\u0302i meritas. Bonvolu korekti tion. Etikedu kaj kunhavigu. C\u0302iuj sciu, kion ni kapablas fari en c\u0302i tiu kara, progresema malgranda subs\u0302tato c\u0302e la forejo de la mondo."}, {"text_idx": "#000046", "text": "Medact, iu brita ICAN-partnero, rememorigas al la mondo, ke ICAN havas longan vojon irotan g\u0302is g\u0302i atingos sian celon malpermesi c\u0302iujn nukleajn armilojn:"}, {"text_idx": "#000047", "text": "Thrilled to be part of the global coalition winning #NobelPeacePrize. Time for UK to sign the #nuclearban treaty and scrap #/4n0z13bbQb"}, {"text_idx": "#000048", "text": "Mi ekscitig\u0302is esti parto de la tutmonda koalicio, kiu gajnis la Nobel-premion pri paco. Estas tempo por Britio subskribi la Traktaton pri Malpermeso de Nukleaj Armiloj kaj forigi la misilon Trident."}, {"text_idx": "#000049", "text": "ICAN samopinias. Kvankam g\u0302i estis fondita en Melburno, g\u0302i translokis sian tutmondan sidejon al G\u0302enevo, Svislando, en 2011 por alproksimig\u0302i al la loko, kie UN kunordigas siajn intertraktadojn pri malarmado."}, {"text_idx": "#000050", "text": "Civitanaj komunikilojInternaciaj rilatojMilito kaj konfliktoPolitikoProtesto"}, {"text_idx": "#000051", "text": "Plej novaj artikoloj pri Australio"}, {"text_idx": "#000052", "text": "14-jarag\u0302a knabo de Au\u0306stralio gvidas novigan platformon de retaj novaj\u0302oj"}, {"text_idx": "#000053", "text": "Francio nomas hipokrita la interkonsenton de Au\u0306stralio pri nukleaj submars\u0302ipoj kun Usono kaj Britio"}, {"text_idx": "#000058", "text": "La sidejo chefa de UN estas en Novjorko \u2013 kaj ne en Ghenevo.\nPost la ne vershajna abolo de nukleaj armiloj plu ekzistos chiaj\nHerman Dekeu\u0306nink Profilo de kontribuanto \u00bb\nNe temas pri la c\u0302efsidejo de UN sed pri tiu de ICAN kiu trovig\u0302as en Gene\u0300ve."}, {"text_idx": "#000059", "text": "La sidejo chefa de UN estas en Novjorko \u2013 kaj ne en Ghenevo.\nPost la ne vershajna abolo de nukleaj armiloj plu ekzistos chiaj"}, {"text_idx": "#000061", "text": "Ne temas pri la c\u0302efsidejo de UN sed pri tiu de ICAN kiu trovig\u0302as en Gene\u0300ve."}, {"text_idx": "#000064", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000066", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}]